**РЕШЕНИЕ № ПВ – 142 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Създаване на интензивни черешови насаждения от 75.186 дка в имоти №№ 061052 и 061109 и интензивна орехова градина от 165.068 дка в имоти №№ 030342, 030351, 030352 и 030353 в землището на гр.Перущица, община Перущица, изграждане на система за капково напояване на 75,186 дка череши в имоти № 061052 и 061109 в землището на гр.Перущица, изграждане на опорна конструкция на трайни насъждения череши, с мрежа за защита от градушки, птици и насекоми, с покрита площ по котвите 73,178 дка в имоти № 061052 и 061109 в землището на гр.Перущица, закупуване на калибратор за сортиране на пресни череши, закупуване на дизел генератор“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

**Възложител: ЗП СВЕТОСЛАВ СТЕФАНОВ ЛУКАНОВ,**

**Характеристика на инвестиционното предложение:**

Инвестиционното предложение ще се реализира върху земеделска земя-собствени и наети имоти. Предвидената за закупуване и инсталиране система за капково напояване е напълно съобразена с капацитета на производство на стопанството, както и с европейските и международни стандарти и норми. Най-общо системата ще включва:

* Водовземен (помпен) възел, в който се включват съоръженията за пречистване на водата (филтърна система) и подаване на торове (торовнасяне),
* Магистрален тръбопровод- за транспортиране на водата от помпения възел до поливните батерии.
* Поливни батерии, които се състоят от разпределителни тръбопроводи и поливни крила.

Напоителната система ще се захранва с вода от сондажен кладенец, разположен в съседен имот № 061050, землището на гр.Перущица, проектиран за напояване на овощна градина с площ от около 400 дка. За сондажния кладенец има издадено Разрешително за водовземане от подземни води, чрез нови водовземни съоръжения от Басейнова дирекция- Източнобеломорски район № 31520691/27.12.2016г., с титуляр Светослав Луканов.

Не се предвижда промяна на съществуващата пътна инфраструктура. Транспортният достъп до имотите ще се осъществява по съществуващи полски пътища.

Инвестиционното предложение попада в обхвата на т.1, буква „в“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имоти 030342, 030351, 030352, 030353, 061052, 061109, землище на гр. Перущица, община Перущица, в който се предвижда да се реализира инвестиционното предложение не попада в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000424 „Река Въча Тракия” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.). Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал. 4 във връзка с ал.1 от Закона за биологичното разнообразие.

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

 Дейностите ще са свързани с основното предназначение на обекта – отглеждане на насаждение от орехи и насаждение от череши. За второто се проектира хидромелиоративно съоръжение – система за капково напояване. Строително - монтажните работи се свеждат до изкопни работи по засаждане на растенията, трасетата на разпределителните тръбопроводи, монтажни работи по тръбната мрежа и поливните крила, помпено-филтровия възел и обратното засипване на изкопите.

● При изграждането и експоатацията на подобектите и системата за капково напояване не се предполага замърсяване и дискомфорт на околната среда. Хумусният пласт ще се депонира временно на площадка и впоследствие ще се използва за рекултивация.

● Осъществяването на системата за капково напояване ще има изцяло положителен ефект, свързан с намаляване на почвената ерозия и отглеждане на насажденията с минимален разход на вода.

* + - * При строителството се очаква известно шумово натоварване на околната среда. То ще бъде минимално, локализирано в рамките на ограничен район. Монтажните работи се свеждат до изкопни работи по трасетата на разпределителни тръбопроводи, монтажни работи по тръбната мрежа и поливните крила; помпено – филтровия възел, обратно засипване на изкопите.
			* Не се очаква въздействие върху атмосферния въздух, тъй като монтирането на системата за капково напояване се свежда до строително-монтажни дейности, които не са свързани с емисии на шум и прахови замърсители.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

Инвестиционното предложение ще се осъществи в поземлени имоти №№ 061052 и 061109 (с обща площ 82,165 дка) и в имоти №№ 030342, 030351, 030352 и 030353 (с обща площ 174,978 дка) в землището на гр.Перущица, община Перущица.

● Характеристиките на предлаганата дейност не създават предпоставки за засягане на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони, поради следните мотиви:

1. Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона: BG0000424 „Река Въча Тракия”

2. Поради отдалечеността на имотите от защитената зона, както и характера на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

3. Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на изграждане на обекта е ограничен и локален в рамките на разглежданите имоти.
* Реализацията на обекта няма да повлияе върху качествата на почвата и земните недра. Земните изкопни маси, които ще се формират при полагане на елементите на системата ще се използват за обратно засипване на терена.
* Монтирането на системата за капково напояване ще осигури ефективно отглеждане на насажденията с минимален разход на вода.
* Въздействието върху повърхностните води ще бъде пряко, краткотрайно и временно в рамките на ежегодния поливен сезон. При осъществяването и експлоатацията на обекта няма да се формират отпадъчни води.
* С писмо изх. № 5928/26.07.2017г. РЗИ-Пловдиве определила, че не се очаква риск за здравето на хората при реализация на инвестиционното намерение.
* Реализацията на предложението не предполага трансгранично въздействие.

**V. Обществен интерес към предложението за строителство, дейности или технологии:**

В изпълнение на изискванията на чл. 6, ал. 9 и ал. 10 от Наредбата за ОВОС е осигурен обществен достъп до изготвената информация по Приложение 2 от Възложителя и е представено копие от документацията на Община Перущица. Община Перущица са информирали за липсата на постъпили възражения относно инвестиционното предложение.

Към момента на издаване на настоящото решение в РИОСВ-Пловдив не са изразени устно или депозирани писмено жалби, възражения и становища срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет**.

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на инвестиционното предложение, на Възложителя или на някои от обстоятелствата, при които е било издадено настоящето Решение, Възложителят /новият Възложител/ трябва да уведоми РИОСВ гр. Пловдив до 14 дни след настъпване на измененията.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 09.08.2017г.**

*Директор на РИОСВ – Пловдив*